open-index/open-wikipedia-markdown huggingface dataset:
თანგკა

მინი|300px|მე18 ს-ის ტიბეტური თანგკა
**თანგკა** ან **თანკა** (ტიბ. ཐང་ཀ་ თანგ კა; ნეპ. पौभा) — ტიბეტური აბრეშუმის ნახატი ნაქარგებით, ხშირად გამოსახულია ბუდდჰათა, ცნობილი სცენები და მანდალების გამოსახულებები. თანგკა არ არის ზეთის ან აკრილის ნახატების მსგავსად ბრტყელი.  საერთოდ, თანგკები დიდი ხანი ძლებს და ინარჩუნებს ელვარებას, თუმცა მისი ფაქიზი ბუნების გამო, უნდა ინახებოდეს მშრალ ადგილას, რომ ნესტმა აბრეშუმი არ დააზიანოს. ხშირად თანგკას გრაგნილ-ნახატებსაც უწოდებენ.

თავიდან, თანგკები მოგზაური ბერების გამო გახდა პოპულარული, რადგან გრაგნილი-ნახატები ადვილად იხვეოდა და მონასტრიდან მონასტერში წასაღებად ადვილი იყო. თანგკები ასრულებდნენ მნიშვნელოვან როლს ბუდდჰების, გავლენიანი ლამების, სხვა ღვთაებებისა და ბოდჰისატვათა ცხოვრების ამსახველ სასწავლო იარაღად. 

თანგკას რამდენიმე დანიშნულება აქვს: სასწავლო იარაღი ბუდდჰათა ცხოვრების, ცნობილ ლამათა ისტორიებისა და სხვადასხვა, ღვთაებებთან დაკავშირებული, მითების.
რელიგიური გამოსახულებები, რომლებიც გაკუთვნილია დეკორაციისათვის სხვადასხვა რიტუალებისა და ლოცვის დროს; და, ალბათ, ყველაზე მნიშვნელოვანი - ის გამოიყენება მედიტაციისას, გასხივოსნების მისაღწევად. 

ჩინურმა მხატვრობამ დიდი გავლენა მოახდინა ზოგადად ტიბეტურ მხატვრობაზე. XIV დან XV საუკუნემდე ტიბეტურმა მხატვრობამ ბევრი ელემენტი გადმოიღო ჩინურიდან.

## ისტორია 
თანგკა არის ნეპალური ხელოვნების სახეობა, რომელიც ტიბეტში ჩაიტანა ნეპალის პრინცესა ბჰრიკუტიმ, მეფე ლიჩჩავის ქალიშვილმა და ტიბეტის მმართველის სრონ ცან გამპოს ცოლმა.

## ტიპები 
ტექნიკისა და მასალების მიხედვით თანგკა შეიძლება რამდენიმე ჯგუფად დაიყოს. ძირითადად გამოირჩევა ორი სახისა: რომლებიც იბეჭდება (ტიბ. ბრის ტან) და რომლებიც მზადდება აბრეშუმისგან ან იქარგება.

თანგკებს, უფრო ზუსტად, ამ კატეგორიებად ყოფენ:
* ფერებში დახატული (ტიბ. ცონ ტანგ)
* გო ტანგი
* შავფონიანი (ტიბ. ნაგტაგ)
* ტორსის ნაბეჭდი
* ამოქარგული (ტიბ. წიმ ტანგ)
* ოქროსფონიანი
* წითელფონიანი

საშუალო ზომის თანგკა 50-70 სანტიმეტრის სიდიდისაა, მაგრამ არსებობს ფესტივალებისა და სხვა დანიშნულებისთვის განკუთვნილი თანგკები, რომლებიც ხშირად მთელ კედელზეა გამოსახული, ან სახლის რამდენიმე სართულისხელაცაა.

## პროცესი
## გალერეა

ფაილი:Shakyamuni-Thangka.jpg|მონღოლური თანგკა, ცენტრშიშაკიამუნი, აქეთ-იქით - ავალოკიტეშვარა და მანჯუშრი
ფაილი:Bhutanese painted complete mandala, 19th century, Seula Gonpa, Punakha, Bhutan.jpg|ბჰუტანური თანგკა
ფაილი:Vajrayogini from Thangka.jpg|ვაჯრაიოგინი

## იხილეთ აგრეთვე
* ბჰავაჩაკრა
* მანდალა

## რესურსები ინტერნეტში
*დჰარმაპალას თანგკების ცენტრის (კატმანდუ, ნეპალი) თანგკების 4500ზე მეტი გვერდი.

კატეგორია:ტიბეტური ბუდიზმი
კატეგორია:ბუდიზმი
სანტიაგოს რეგიონი

**სანტიაგოს რეგიონი** () — ადმინისტრაციული რეგიონი ჩილეს ცენტრალურ ნაწილში. მოიცავს 6 პროვინციასა და 52 კომუნას. 

ფართობი — 15 403,2 კმ². მოსახლეობა — 6 061 185 კაცი (2002). მოსახლეობის სიმჭიდროვე  — 393,5 ად./კმ². ადმინისტრაციული ცენტრი  — ქ. სანტიაგო.

## მდებარეობა 
რეგიონი მდებარეობს ჩილეს ცენტრალურ ნაწილში და ესაზღვრება:

* ჩრდილოეთიდან და დასავლეთიდან – ვალპარაისოს რეგიონი  
* აღმოსავლეთიდან – არგენტინა
* სამხრეთიდან – ო’ჰიგინსის რეგიონი

## რესურსები ინტერნეტში 
*სანტიაგოს რეგიონის ოფიციალური საიტი 

კატეგორია:ჩილეს რეგიონები
ო’ჰიგინსის რეგიონი

**ო’ჰიგინსის რეგიონი** () — ადმინისტრაციული რეგიონი ჩილეს ცენტრალურ ნაწილში. მოიცავს 3 პროვინციასა და 33 კომუნას. 

ფართობი — 16 387  კმ². მოსახლეობა — 780 627 კაცი (2002). მოსახლეობის სიმჭიდროვე  — 14,9 ად./კმ². ადმინისტრაციული ცენტრი  — ქ. რანკაგუა.

## მდებარეობა 
რეგიონი მდებარეობს ჩილეს ცენტრალურ ნაწილში და ესაზღვრება:

* ჩრდილოეთიდან – რეგიონები ვალპარაისო და სანტიაგო  
* აღმოსავლეთიდან – არგენტინა
* სამხრეთიდან – მაულეს რეგიონი 
* დასავლეთიდან – წყნარი ოკეანე

## რესურსები ინტერნეტში 
* ო'ჰიგინსის რეგიონის ოფიციალური საიტი 

კატეგორია:ჩილეს რეგიონები
სტივ მაკ-კარი

**სტივ მაკ-კარი** ( დ. 23 აპრილი 1950) — ამერიკელი ფოტოჟურნალისტი. მის მიერ გადაღებულია უამრავი უნიკალური, ისტორიული თუ ღირსშესანიშნავი ფოტო. ერთ-ერთი ასეთი ფოტოა „ავღანელი გოგო“, რომელიც თავდაპირველად გამოჩნდა „National Geographic“-ის ჟურნალებში, და რომელსაც საკმაოდ საინტერესო ისტორია აქვს.

## ბიოგრაფია 
1968 წელს სტივ მაკ-კარიმ პენსილვანიის სახელმწიფო უნივერსიტეტში დაიწყო კინემატოგრაფიის ისტორიის შესწავლა, თუმცა, საბოლოოდ, მან სწავლა გააგრძელა თეატრალური ხელოვნების ფაკულტეტზე, რომელიც 1974 წელს წარჩინებით და ღირსების ორდენით დაამთავრა. სტივ მაკ-კარი ფოტოგრაფიით დაინტერესდა მას შემდეგ, რა პენსილვანიის სახელმწიფო უნივერსიტეტის გაზეთისთვის დაიწყო ფოტოების გადაღება. 

სტივ მაკ-კარიმ თავისი კარიერა დაიწყო ფოტო-რეპორტაჟის კეთებით ავღანეთში, სადაც მიმდინარეობდა საბჭოთა კავშირის ომი. უსაფრთხოებისა და ფოტოების გადაღების მიზნით, სტივ მაკ-კარი შეიმოსა (შეინიღბა) ავღანურ, ტრადიციულ ტანისამოსში, რომელზეც ფარულად იყო მიმაგრებული ფოტოაპარატი. სტივმა მოახერხე ასეთ რთულ სიტუაციაში გადაეღო საკმაოდ ბევრი ისტორიული სურათი, რომელიც ასახავდა იქაურ კონფლიქტებს. ამის შემდეგ, სტივ მაკ-კარიმ მიიღო რობერტ კაფას ოქროს მედალი ნომინაციაში საუკეთესო ფოტოგრაფიული მასალების გაშუქება უცხოეთიდან.

## რესურსები ინტერნეტში
* 

კატეგორია:დაბადებული 1950
კატეგორია:ამერიკელი ჟურნალისტები
კატეგორია:ამერიკელი ფოტოგრაფები
კატეგორია:დაბადებული 23 აპრილი
კატეგორია:ცოცხალი ადამიანები
ბაკურ კვეზერელი

**ბაკურ კვეზერელი** (დ. 5 იანვარი, 1981, თბილისი, საქართველო) — ქართველი სახელმწიფო და პოლიტიკური მოღვაწე, საქართველოს სოფლის მეურნეობის მინისტრი 2008–2011 წლებში.

## განათლება
*2002 წელს წარჩინებით დაამთავრა საქართველოს ტექნიკური უნივერსიტეტის მართვის სისტემების ფაკულტეტი ეკონომიკური-ინფორმატიკის სპეციალობით.
*2005 წელს დაამთავრა საქართველოს ტექნიკური უნივერსიტეტის მაგისტრატურა საბანკო საქმის სპეციალობით და მიენიჭა მაგისტრის ხარისხი.
*2005 წელს ქ. ტოკიოს ტოკასიუკუს უნივერსიტეტში გაიარა მოკლე კურსი თემაზე: „საერთაშორისო დახმარების ეფექტიანი გამოყენება“. 

## სამუშაო გამოცდილება
*2002–2003 წლებში მუშაობდა სახელმწიფო ქონების მართვის სამინისტროში მინისტრის თანაშემწედ. 
*2003–2004 წლებში — ეკონომიკის, მრეწველობის და ვაჭრობის მინისტრის აპარატში სპეციალისტად.
*2004–2005 წლებში მუშაობდა მცირე და საშუალო ბიზნესის ხელშეწყობის საკითხებში სახელმწიფო მინისტრის აპარატში.
*2005–2006 წლებში მუშაობდა საქართველოს მთავრობის კანცელარიის რეგიონული ეკონომიკის განყოფილებაში.
*2006 წლის ოქტომბრიდან 2007 წლის მარტამდე იყო სოფლის მეურნეობის მინისტრის მოადგილე, ხოლო 2007 წლის 3 მარტიდან 2008 წლის 29 აპრილამდე — მინისტრის პირველი მოადგილედ.
*2008 წლის 29 აპრილს დაინიშნა საქართველოს სოფლის მეურნეობის მინისტრად.

## სხვა ცნობები
*2009 წელს დაჯილდოებულია „ღირსების ორდენით“.

## რესურსები ინტერნეტში
*საქართველოს სოფლის მეურნეობის სამინისტრო 

## სქოლიო
კატეგორია:საქართველოს სოფლის მეურნეობის მინისტრები
კატეგორია:დაბადებული  5 იანვარი
კატეგორია:დაბადებული 1981
ბაკურ
კატეგორია:ცოცხალი ადამიანები
ანტოფაგასტა (ქალაქი)

**ანტოფაგასტა** () — საპორტო ქალაქი ჩრდილოეთ ჩილეში. ანტოფაგასტის პროვინციისა და ანტოფაგასტის რეგიონის დედაქალაქი. მდებარეობს დედაქალაქ სანტიაგოდან 1130 კილომეტრით ჩრდილოეთით. 2002 წლის აღწერის მონაცემებით, ქალაქში ცხოვრობდა 281 155 ადამიანი, ხოლო მთლიანად მუნიციპალიტეტში 296 905. ქალაქის სახელწოდება მომდინარეობს კეჩუას ან აიმარას ენიდან და ნიშნავს „*ნატრიუმის ნიტრატით მდიდარ ქალაქს*“.

## რესურსები ინტერნეტში 
* ანტოფაგასტის ოფიციალური საიტი

კატეგორია:ჩილეს ქალაქები
კატეგორია:ჩილეს კომუნები
Dž

**Dž, dž** — გავრცობილი ლათინური ანბანის ერთ-ერთი ასოთშეთანხმება ზოგიერთ სამხრეთსლავურ ენაში. სერბულ-ხორვატული ენის (ხორვატული, ბოსნიური) ანბანებისთვის. წარმოითქმის როგორც ქართული ჯ. სერბულ ე.წ. **ჩ**ირილიცაში შეესაბამება **Џ, џ**. მაგ.; ლათინიცაზე Džordžija, კირილიცაზე Џорџija, џез.

## ლიტერატურა 
* Jahić, Dževad; Halilović, Senahid; Palić, Ismail; Gramatika Bosanskoga Jezika. Urednik izdanija prof. Redžo Čaušević. Glavni i odgovorni urednik: dr. Hasnija Muratagić. Zenica: Dom Štampe, 2000.

კატეგორია:ლათინური ასოები
მაულეს რეგიონი

**მაულეს რეგიონი** () — ადმინისტრაციული რეგიონი ჩილეს ცენტრალურ ნაწილში. მოიცავს 4 პროვინციასა და 30 კომუნას. 

ფართობი — 30 296,1   კმ². მოსახლეობა — 908 097 კაცი (2002). მოსახლეობის სიმჭიდროვე  — 29,97 ად./კმ². ადმინისტრაციული ცენტრი  — ქ. ტალკა.

## მდებარეობა
რეგიონი მდებარეობს ჩილეს ცენტრალურ ნაწილში და ესაზღვრება:

* ჩრდილოეთიდან – ო’ჰიგინსის რეგიონი  
* აღმოსავლეთიდან – არგენტინა
* სამხრეთიდან – ბიო-ბიოს რეგიონი 
* დასავლეთიდან – წყნარი ოკეანე

## რესურსები ინტერნეტში
*მაულეს რეგიონის ოფიციალური საიტი

კატეგორია:ჩილეს რეგიონები
Lj

**Lj, lj** — ლათინური ანბანის ერთ-ერთი ასოთშეთანხმება ზოგიერთ სამხრეთსლავურ ენაში, სერბულ-ხორვატული ენის (ხორვატული, ბოსნიური) ანბანებისთვის. დაახლოებით წარმოითქმის როგორც ქართული დიალექტური ლ' ოდნავი იოტირებით. როგორც ცნობილია, სერბეთი მოიხმარს ორ, კირილურსა (ე. წ. ჩირილიცას) და ლათინურ (ე. წ. ლატინიცას) ანბანს, ანუ ჟურნალ-გაზეთები სერბეთში ორ ანბანზე იბეჭდება. სერბულ ე.წ. **ჩ**ირილიცაში მას შეესაბამება **Љ, љ**. მაგ.; Ljig, ljut. Љиг, љут.

## ლიტერატურა 
*Jahić, Dževad; Halilović, Senahid; Palić, Ismail; Gramatika Bosanskoga Jezika. Urednik izdanija prof. Redžo Čaušević. Glavni i odgovorni urednik: dr. Hasnija Muratagić. Zenica: Dom Štampe, 2000.

კატეგორია:ლათინური ანბანი
Đ

მინი|Đ, đ
**Đ, đ** არის გავრცობილი ლათინური ანბანის ერთ-ერთი ასო-ნიშანი ზოგიერთ სამხრეთსლავურ ენაში, სერბულ-ხორვატული ენის (ხორვატული, ბოსნიური), ასევე ვიეტნამური ანბანებისთვის. 

ეს ნიშანი, რომელიც ლათინური ანბანის D, d ასოს შუა წელზე დამატებითი, ჰორიზონტალური ხაზის დართვით შეიქმნა, თავდაპირველად გამოიყენებოდა შუა საუკუნეების ლათინურში „დ“-ს ასო-ნიშნის შემცველ შემოკლებათა გამოსასახავად. მაგ.; scđo გამოსახავდა სიტყვა secundo-ს. 

სრულფასოვანი ასო-ნიშნის სტატუსი მოიპოვა 1830 წელს ე.წ. „გაიევიცა“-ში, - ეს სახელი სერბოხორვატული ანბანის ლათინურ ვარიანტს დაარქვეს სერბებმა, ხორვატებმა, ბოსნიელებმა ხორვატი სლავისტისა და ახალი ხორვატიული სამწერლობო ენის ფუძემდებლის ლიუდევიტ გაის პატივსაცემად, რომელშიც იგი კირილური ანბანის Ђ, ђ ასო-ბგერის ფუნქციას ასრულებს. 

სერბოხორვატულში წარმოითქმის როგორც ქართული "ჯ". როგორც ცნობილია, სერბეთი მოიხმარს ორ, კირილურსა (ე. წ. ჩირილიცას) და ლათინურ, - სლავურ ქვეყნებში „ლატინიცად“ წოდებულ ანბანს, ანუ ჟურნალ-გაზეთები სერბეთში ორ ანბანზე იბეჭდება. სერბულ ე.წ. "ჩირილიცაში" შეესაბამება **Ђ,ђ**. მაგ.; ლათინიცაზე Đenova, Đavo. კირილიცაზე Ђенова, ђаво.

გარდა ამისა, ეს ასო გამოიყენება ვოდურ ანბანში, სადაც იგი აღნიშნავს [d']-ს, ასევე იგი გვხვდება ვიეტნამურ ანბანში. ვიეტნამურში ის აღნიშნავს [d]-ს (ე.წ. „ტრადიციული“ D, d-საგან განსხვავებით, რომელიც [z]-ს აღნიშნავს).

## ლიტერატურა 
Jahić, Dževad; Halilović, Senahid; Palić, Ismail; Gramatika Bosanskoga Jezika. Urednik izdanija prof. Redžo Čaušević. Glavni i odgovorni urednik: dr. Hasnija Muratagić. Zenica: Dom Štampe, 2000.

კატეგორია:ლათინური ანბანი
ტემუკო

**ტემუკო** () — ქალაქი და კომუნა ჩილეში. ამავე სახელობის კომუნის, კაუტინის პროვინციისა და  არაუკანიის რეგიონის ადმინისტრაციული ცენტრი. 

კომუნის ფართობი – 464  კმ². მოსახლეობა — 282279 კაცი (2002). სიმჭიდროვე — 608,36 ად/კმ².

## რესურსები ინტერნეტში 
* ქალაქის და კომუნის ოფიციალური საიტი 

კატეგორია:ჩილეს ქალაქები
კატეგორია:ჩილეს კომუნები
კოპიაპო

**კოპიაპო** () — ქალაქი და კომუნა ჩილეში. ამავე სახელობის კომუნის, პროვინციისა და  ატაკამის რეგიონის ადმინისტრაციული ცენტრი. 

კომუნის ფართობი – 16681 კმ². მოსახლეობა — 129091 კაცი (2006). სიმჭიდროვე — 7,7ად/კმ².

## რესურსები ინტერნეტში
*ქალაქის და კომუნის ოფიციალური საიტი

კატეგორია:ჩილეს ქალაქები
კატეგორია:ჩილეს კომუნები
საქართველო-ჩილეს ურთიერთობები

**საქართველო-ჩილეს ურთიერთობები** – ესაა ჩილესა და საქართველოს შორის განვითარებული  საგარეო ურთიერთობები.  ორ ქვეყანას შორის დიპლომატიური ურთიერთობა დამყარდა 1993 წლის 7 ივლისს. საქართველოს საელჩო არგენტინაში აკრედიტებულია ჩილეს რესპუბლიკაში, ხოლო ჩილეს საელჩო პოლონეთში ფარავს საქართველოს. ორ ქვეყანას შორის 2015 წელს გაფორმდა შეთანხმება უვიზო მიმოსვლის შესახებ.

## სავაჭრო ბრუნვა
|}

## რესურსები ინტერნეტში 
* საქართველოს საგარეო საქმეთა სამინისტრო ჩილესთან ურთიერთობის შესახებ 
* ჩილეს საგარეო საქმეთა სამინისტრო

## სქოლიო 
კატეგორია:საქართველოს დიპლომატიური ურთიერთობები
კატეგორია:ჩილეს დიპლომატიური ურთიერთობები
კატეგორია:საქართველოს საგარეო ურთიერთობები
კატეგორია:ჩილეს საგარეო ურთიერთობები
გრეისონ ჩენსი

**გრეისონ მაიკლ ჩენსი** () (დ. 1997 წლის 16 აგვისტო) არის ამერიკელი მომღერალი, სიმღერების ავტორი და პიანისტი. მან შეასრულა ლედი გაგას სიმღერა "Paparazzi" მეექვსე მუსიკალურ ფესტივალზე, შემდეგ 30 მილიონზე მეტმა ადამიანმა იხილა იუთუბზე. მას დაწერილი აქვს ორი კომპოზიცია "Stars" და "Broken Hearts". მისი ახალი სინგლი არის "Waiting Outside the Lines", რომელიც გამოვიდა 2010 წლის ოქტომბერში.

გრეისონი არის მეექვსე კლასის მოსწავლე ჩეიენის საშუალო სკოლაში. ის არის ყველაზე პატარა შვილი სკოტ და ლიზა ჩენსებისთვის. ჰყავს 16 წლის და ალექსა, ხოლო მისი დიდი ძმა ტენერი 19 წლისაა.

## რესურსები ინტერნეტში 
* 

კატეგორია:ამერიკელი მომღერლები
კატეგორია:ცოცხალი ადამიანები
კატეგორია:ტეხასში დაბადებულები
მატს ოლაუსონი

**მატს ოლაუსონი** (დ. 1961 წელი, გეტებორგი) — შვედი კლავიშისტი. ცნობილია ჯგუფებიდან ARK, Evil Masquerade, ტალისმანი, კამელოტი. იგი თანამშრომლობდა ისეთ მუსიკოსებთან, როგორებიც არიან ინგვი მალმსტინი, ჯონ ნორუმი, მაიკ ვესერა და მრავალი სხვა. ამჟამად იგი ცხოვრობს ტაილანდში, სადაც აქტიურია, როგორც მუსიკოსი, კომპოზიტორი და პროდიუსერი. მატსი უკრავს Korg Trinity pro tri pbs და Yamaha sy-99, Yamaha sy-77, Yamaha cs-80 მარკის სინთეზატორებზე. სტუდიაში იყენებს ასევე როიალს Hammond B-3 ან Hammond C-3.

## დისკოგრაფია 
### სილვერ მაუნტინთან 
* 1986 - *Hibiya Live in Japan -85*

### ინგვი მალმსტინთან 
* 1990 - *Eclipse*
* 1991 - *Collection*
* 1992 - *Fire and Ice*
* 1994 - *The Seventh Sign*
* 1994 - ''I Can't Wait*
* 1994 - *Power and Glory*
* 1995 - *Magnum Opus*
* 1996 - *Inspiration*
* 1997 - *Facing the Animal*
* 1998 - *Concerto Suite for Electric Guitar and Orchestra in E flat minor, Opus 1*
* 1998 - *LIVE!*
* 1999 - *Alchemy*
* 2000 - *War to End All Wars*

### ტალისმანთან 
* 1990 - *Talisman*
* 1996 - *BESTerious*

### ჯონ ნორუმთან 
* 2000 - *Slipped Into Tomorrow*

### მაიკ ვეზერასთან (MVP) 
* 2000 - *Animation*
### ARK-თან 
* 2001 - *Burn The Sun''

## სქოლიო 
კატეგორია:დაბადებული 1961
კატეგორია:შვედი მუსიკოსები
ბრუნო მარსი

**პიტერ იუჯინ ჰერნანდესი** (; დ. 8 ოქტომბერი, 1985, ჰონოლულუ), ცნობილი სასცენო სახელით **ბრუნო მარსი** — მომღერალი კალიფორნიიდან. ასევე არის სიმღერების ავტორი და მუსიკალური პროდიუსერი.

ბრუნო ცნობილი გახდა სიმღერებით „Nothin' on You“ (რომელიც B.o.B-სთან ერთად ჩაიწერა) და „Billionaire“ (რომელსაც ტრეივი მაკ-კოისთან ერთად ასრულებს). მისი პირველი სიმღერა არის „Just the Way You Are“ . 2010 წლის ოქტომბერში გამოუშვა სადებიუტო ალბომი *Doo-Wops & Hooligans*.

## დისკოგრაფია 
* *Doo-Wops & Hooligans* (2010)
* *Unorthodox Jukebox* (2012)
**24K Magic* (2016)
**The Romantic* (2026)

## რესურსები ინტერნეტში 
* ოფიციალური საიტი
* 

## სქოლიო 
კატეგორია:დაბადებული 1985
კატეგორია:დაბადებული 8 ოქტომბერი
კატეგორია:ამერიკელი მუსიკოსები
კატეგორია:ამერიკელი მომღერლები
კატეგორია:ცოცხალი ადამიანები
ბარი სპარკსი

**ბარი სპარკსი** (დ. 20 ივნისი, 1968, ლუკასვილი, ოჰაიო) — ყოფილი ბასისიტი ისეთი ჯგუფებისა, როგორებიცაა სკორპიონსი, UFO, დოკენი და ნამუშევარი აქვს როკ-მუსიკის ისეთ ნოვატორებთან, როგორებიც არიან ინგვი მალმსტინი და ტედ ნუგენტი.

## UFO 
ბარი სპარკსი მუშაობდა UFO-სთან ბრიტანული ტურნეს დროს (სტუმარის სტატუსით) და 2005 წლიდან დაწყებული ამერიკული ტურნეს *You Are Here Tour* დროს. ბარი სპარკსი იმყოფებოდა UFO-ს ძლიერი გავლენის ქვეშ, უპირატესად კი პიტ უეის, რომელიც არის ჯგუფის თანადამფუძნებელი და ამჟამინდელი ბასისტი.

## მიხაელ შენკერის ჯგუფი 
ბარი სპარკსი მონაწილეობდა მიხაელ შენკერის ჯგუფში MSG 1995-2000 წლებში. მისი მონაწილეობით ჯგუფმა გამოუშვა ოთხი ალბომი (ორი სტუდიური და ორი საკონცერტო) და ერთი DVD.

## დისკოგრაფია 
### ინგვი მალმსტინთან 
* ''I Can't Wait (1994)
* *Magnum Opus (1995)

### ვინი მურთან 
* *Live! (2000)

### მიხაელ შენკერის ჯგუფთან 
* *The Unforgiven World Tour (2000)

### დოკენთან 
* *Long Way Home (2002)

### ტედ ნუგენტთან 
* *Sweden Rocks* (2006)
* *Love Grenade* (2007)

## სქოლიო 
## რესურსები ინტერნეტში 
*ოფიციალური საიტი
*

კატეგორია:დაბადებული 1968
კატეგორია:ამერიკელი მუსიკოსები
კატეგორია:დაბადებული 20 ივნისი
კატეგორია:ცოცხალი ადამიანები
ნინი შერმადინი

**ნინი შერმადინი** (დ. 11 დეკემბერი, 1987, თბილისი, საქართველოს სსრ) — ქართველი მომღერალი.

## კარიერა
2003 წელს მონაწილეობა მიიღო მონაწილეობა პროექტში „ნუცას სკოლა“ (იმედის არხი). 2005 წელს გაემგზავრა იურმალაში „ახალ ტალღაში“ მონაწილოების მისაღებად. გახდა პირველი მომღერალი დამოუკიდებელი საქართველოდან, რომელიც მონაწილეობას იღებდა კონკურსში. იქვე ფესტივალის მუზის ალა პუგაჩოვას პრიზი მიიღო. 2007 წელს გახდა „იმედის ტალღის“ წამყვანი. 2008 წელს იმავე პროექტში მიიღო მონაწილეობა და გამარჯვებული გახდა. 2010 წელს მიიღო მონაწილეობა ბერძნულ X Factor!-ში, სადაც მე-2 ადგილი დაიკავა და საბერძნეთში საკმაოდ პოპულარული გახდა.

ნინი შერმადინი იმყოფებოდა ქორწინებაში, ჰყავს ქალიშვილი.

## რესურსები ინტერნეტში
*Radio.Ge 

კატეგორია:ქართველი მომღერლები
კატეგორია:დაბადებული 11 დეკემბერი
კატეგორია:დაბადებული 1987
ვალდივია

**ვალდივია** () — ქალაქი და კომუნა ჩილეში. ამავე სახელობის კომუნის,  პროვინციისა და ლოს-რიოსის რეგიონის ადმინისტრაციული ცენტრი. 

კომუნის ფართობი – 1015,60 კმ². მოსახლეობა — 153 577 კაცი (2007). სიმჭიდროვე — 151,22 ად/კმ².

## ისტორია
ქალაქი 1552 წლის 9 თებერვალს დააარსა ჩილეს პირველმა გუბერნატორმა, კონკისტადორმა პედრო დე ვალდვიამ, წლების მანძილზე წარმოადგენდა ესპანელი კოლონიზტორების ფორპოსტს.  

1960 წლის 22 მაისს ქალაქის მახლობლად მდებარეობდა მიწისძვრის ეპიცენტრი, რომლის შედეგად ქალაქი პრაქტიკულად მთლიანად დაინგრა.

## იხილეთ აგრეთვე
* ჩილეს დიდი მიწისძვრა

## რესურსები ინტერნეტში
*კომუნის ოფიციალური საიტი

კატეგორია:ჩილეს ქალაქები
კატეგორია:ჩილეს კომუნები
პუერტო-მონტი

**პუერტო-მონტი** () — ქალაქი და კომუნა ჩილეში. ამავე სახელობის კომუნის,  ლიანკიუეს პროვინციისა და ლოს-ლაგოსის რეგიონის ადმინისტრაციული ცენტრი. 

კომუნის ფართობი – 1673 კმ². მოსახლეობა — 213314  კაცი (2007). სიმჭიდროვე — 127,5 ად/კმ².

## ისტორია 
ქალაქი 1853 წლის 12 თებერვალს დააარსეს გერმანელმა კოლონისტებმა, ჩილეს მთავრობამ საამისოდ გამოყო მნიშვნელოვანი თანხები და სახელიც ჩილეს პრეზიდენტის მანუელ მონტის პატივისცემის ნიშნად ეწოდა. ჩილეს დიდი მიწისძვრის შედეგად ქალაქის დიდი ნაწილი დაინგრა.   

## რესურსები ინტერნეტში 
* კომუნის ოფიციალური საიტი 
* ქალაქი პუერტო-მონტი

კატეგორია:ჩილეს ქალაქები
კატეგორია:ჩილეს კომუნები
ილია ზაქაიძე

**ილია ზაქაიძე** (დ. 7 ივლისი, 1924, დუშეთი — გ. 2008) — ქართველი მომღერალი, საქართველოს სახალხო არტისტი (1980), საქართველოს სსრ-ის სიმღერისა და ცეკვის სახელმწიფო ანსამბლის სოლისტი, ქართლ-კახური სიმღერების გამორჩეული შემსრულებელი.

## ბიოგრაფია
ილია ზაქაიძე დაიბადა 1924 წლის 7 ივლისს ქალაქ დუშეთში. სიმღერა დაიწყო ადგილობრივ ფოლკლორულ ანსამბლში. 1951 წელს მე-7 რესპუბლიკურ ოლიმპიადაზე ივანე (ვანო) ჯავახიშვილის მუსიკაზე შესრულებულმა სიმღერამ „ბალადა ვეფხისა და მოყმისა“ ზაქაიძეს საყოველთაო აღიარება მოუტანა. 1957 წელს საქართველოს სიმღერისა და ცეკვის სახელმწიფო ანსამბლის სამხატვრო ხელმძღვანელმა ვალერიან ცაგარეიშვილმა ილია ზაქაიძე ანსამბლში სოლისტად მიიწვია, სადაც 50 წელი მოღვაწეობდა. მღეროდა დუეტებს, ქალაქურ (მედუდუკეთა დასის თანხლებით), საგუნდო და სოლო საფანდურო სიმღერებს.

მის მიერ როსტომ საგინაშვილთან ერთად შესრულებული სიმღერა „ჩაკრულო“ 1977 წელს „ნასამ“ კოსმოსში გაგზავნა.

2014 წელს დუშეთში ილია ზაქაიძის 90 წლის იუბილესადმი მიძღვნილი საღამო გაიმართა. კონცერტი გამართა ცეკვისა და სიმღერის ანსამბლმა „ერისიონმა“.

## ჯილდოები და აღიარება
* 1966 — საქართველოს სსრ დამსახურებული არტისტი
* 1980 — საქართველოს სახალხო არტისტი
* 1997 — ღირსების ორდენი
*საპატიო სიგელები

## ლიტერატურა
* მუსიკის ენციკლოპედიური ლექსიკონი. — თბ., 2007. — გვ. 104

## რესურსები ინტერნეტში
* 
* ილია ზაქაიძის ბიოგრაფია — Planeta.ge

## სქოლიო
კატეგორია:დუშეთში დაბადებულები
კატეგორია:დაბადებული 7 ივლისი
კატეგორია:დაბადებული 1924
კატეგორია:გარდაცვლილი 2008
კატეგორია:ქართველი მომღერლები
კატეგორია:საქართველოს ღირსების ორდენის კავალრები
კატეგორია:საქართველოს სსრ-ის სახალხო არტისტები
კატეგორია:საქართველოს სსრ-ის დამსახურებული არტისტები
ი
პუნტა-არენასი

**პუნტა-არენასი** () — ქალაქი და კომუნა ჩილეში. ამავე სახელობის კომუნის,  მაგალიანესის პროვინციისა და მაგალიანესი და ჩილეს ანტარქტიკის რეგიონის ადმინისტრაციული ცენტრი. 

კომუნის ფართობი – 17 846,3 კმ². მოსახლეობა — 123 585  კაცი (2007), სიმჭიდროვე — 151,22 ად./კმ².

## გეოგრაფია 
[მინი|მარცხნივ|200პქ|[ფერნანდო მაგელანის ძეგლი პუნტა-არენასში]]
ქალაქი მდებარეობს ბრანსუიკის ნახევარკუნძულზე, მაგელანის სრუტის სანაპიროზე. ესაა ყველაზე სამხრეთით მდებარე ქალაქი, რომლის მოსახლეობაც 100 000-ს აღემატება, აგრეთვე ყველაზე სამხრეთით მდებარე კონტინენტზე მდებარე ქალაქი. პუნტა-არენასიდან სამხრეთით 100 კმ-ზე მდებარეობს სამხრეთ ამერიკის უკიდურესი სამხრეთი კონცხი ფროუორდი.

## რესურსები ინტერნეტში 
* კომუნის ოფიციალური საიტი

კატეგორია:ჩილეს ქალაქები
კატეგორია:ჩილეს კომუნები
ტალკა (მრავალმნიშვნელოვანი)

ტოპონიმი **ტალკა** შეიძლება აღნიშნავდეს:

* ტალკა — პროვინცია ჩილეში
* ტალკა — ქალაქი ჩილეში
* ტალკა — მდინარე  ბელარუსში 
* ტალკა — სოფელი ბელარუსში
* ტალკა — რკინიგზის სადგური ბელარუსში
ლა-სერენა (ჩილე)

**ლა-სერენა** () — ქალაქი და კომუნა ჩილეში. ამავე სახელობის კომუნის და  კოკიმბოს რეგიონის ადმინისტრაციული ცენტრი. 

კომუნის ფართობი – 1893 კმ². მოსახლეობა — 177 608 კაცი (2006). სიმჭიდროვე — 98,24 ად/კმ².

ქალაქი 1544 წლის 4 სექტემბერს დააარსა ესპანელმა კონკისტადორმა პედრო დე ვალდივიამ. 

## რესურსები ინტერნეტში
*ქალაქის და კომუნის ოფიციალური საიტი
* ლა-სერენის ტურისტული გიდი
* ლა-სერენის სურათები 

კატეგორია:ჩილეს ქალაქები
კატეგორია:ჩილეს კომუნები
უდაბნოს ხელი

მინი|მარჯვნივ|250პქ|უდაბნოს ხელი
**უდაბნოს ხელი** () –  ხელის ფორმის სკულპტურა ატაკამის უდაბნოში, (ჩილე), მდებარეობს ქალაქ ანტოფაგასტიდან სამხრეთით 75 კილომეტრზე პანამერიკული გზატკეცილის გვერდით. 

ქანდაკება ააგო ჩილელმა მოქანდაკემ მარიო ირასაბალმა, ზღვის დონიდან 1 100 მეტრ სიმაღლეზე. გაიხსნა 1992 წლის 28 მარტს. აგებულია რკინისა და ცემენტისაგან. ქანდაკების სიმაღლეა 11 მეტრი. 

## რესურსები ინტერნეტში 
* Corporación Pro Antofagasta 
* გიგანტური ხელის ქანდაკება ატაკამაში 

კატეგორია:ჩილეს შენობა-ნაგებობები
Nj

**Nj, nj** — ლათინური ანბანის ერთ-ერთი ასოთშეთანხმება ზოგიერთ სამხრეთსლავურ ენაში, სერბულ-ხორვატული ენის (ხორვატული, ბოსნიური) ანბანებისთვის. ზედანუნისმიერი ნ, რომელიც წარმოითქმის ერთგვარი იოტირებით. როგორც ცნობილია, სერბეთი მოიხმარს ორ, კირილურსა (ე. წ. ჩირილიცას) და ლათინურ (ე. წ. ლატინიცას) ანბანს, ანუ ჟურნალ-გაზეთები სერბეთში ორ ანბანზე იბეჭდება. სერბულ ე.წ. **ჩ**ირილიცაში მას შეესაბამება **Њ, њ**. მაგ.; ლათინიცაზე Njujork, njegov. ჩირილიცაზე Њyjорк, његов.

## ლიტერატურა 
Jahić, Dževad; Halilović, Senahid; Palić, Ismail; Gramatika Bosanskoga Jezika. Urednik izdanija prof. Redžo Čaušević. Glavni i odgovorni urednik: dr. Hasnija Muratagić. Zenica: Dom Štampe, 2000. 

კატეგორია:ლათინური ანბანი
იკიკე

**იკიკე** () — ქალაქი და კომუნა ჩილეში. ამავე სახელობის კომუნის,  პროვინციისა და ტარაპაკის რეგიონის ადმინისტრაციული ცენტრი. 

კომუნის ფართობი – 2262  კმ². მოსახლეობა — 226 000კაცი (2006), სიმჭიდროვე — 100 ად/კმ².

## რესურსები ინტერნეტში 
* PORTAL IQUIQUE — WAYKIKE — INFO AND NEWS, magazine   
* Iquique’s CityHall   
* Digital Newspaper Iquique On Line   
* Somos Iquique Blog   
* Iquique’s photos on Flickr
* Zona Franca de Iquique  
* Primer Portal de la Region Tarapaca (Iquique y el Tamarugal)   
* Santa Maria de Iquique Massacre Centenary   
* Zona Franca  

კატეგორია:ჩილეს ქალაქები
კატეგორია:ჩილეს კომუნები
ჩილეს რეგიონები

**ჩილეს რეგიონები** () — ჩილეს პირველი დონის ადმინისტრაციული დანაყოფი. კონსტიტუციის მიხედვით ჩილე დაყოფილია 15 რეგიონად, რომლებიც თავის მხრივ იყოფიან პროვინციებად (სულ მათი რიცხვია 54)

## რეგიონების სია
შენიშვნა: მოსახლეობის რაოდენობა მოყვანილია  2002 წლის ცენზით.

## იხილეთ აგრეთვე
*ჩილეს პროვინციები
*ჩილეს კომუნები
*პატაგონია

## სქოლიო
*
ჩილეს სახელმწიფო ჰიმნი

**ჩილეს სახელმწიფო ჰიმნი** () მიღებული იქნა 1828 წელს. თავდაპირველად არსებობდა ორი განსხვავებული ტექსტი და მელოდია. ამჟამად არსებული ჰიმნის მუსიკის ავტორია რამონ კარნისერი, სიტყვების - ეუსებიო ლილიო.

## რესურსები ინტერნეტში 
* http://simbolospatrios.cl

კატეგორია:ჩილეს ეროვნული სიმბოლოები
კატეგორია:ეროვნული ჰიმნები
პუენტე-ალტო

**პუენტე-ალტო** () — ქალაქი და კომუნა ჩილეში. ამავე სახელობის კომუნის ადმინისტრაციული ცენტრი. შედის  კორდილიერის პროვინციისა და სანტიაგოს რეგიონის შემადგენლობაში. 

კომუნის ფართობი – 88,2 კმ². მოსახლეობა — 627 263 კაცი (2007), სიმჭიდროვე — 7111,83 ად/კმ².

## რესურსები ინტერნეტში
* კომუნის ოფიციალური საიტი

კატეგორია:ჩილეს ქალაქები
კატეგორია:ჩილეს კომუნები
ჩილეს დროშა

**ჩილეს სახელმწიფო დროშა** — ჩილეს ეროვნული სიმბოლო, შედგება ორი თანაბარი ზომის ლენტისგან, თეთრი (მაღლა) და წითელი (დაბლა). ასევე თეთრ ლენტზე, მარცხენა კუთხეში მდებარეობს ლურჯი კვადრატი, შიგნით, ცენტრში გამოსახული თეთრი ხუთქიმიანი ვარსკვლავით.

ვარსკვლავი წარმოადგენს პროგრესისა და დიდების სიმბოლოს, ლურჯი ფერი სიმბოლოა ცისა და წყნარი ოკეანისა, თეთრი ფერი - თოვლით დაფარული ანდებისა და წითელი ფერი - ჩილეს დამოუკიდებლობისათვის ბრძოლისას დაღვრილი სისხლისა.

ეპიკური პოემა „ლა-არაუკანას“ მიხედვით, ამ ფერებისგან შედგებოდა მაპუჩეს ტომის დროშა არაუკოს ომისას.

ყოველი წლის 9 ივლისს, ჩილეში აღინიშნება „*დროშის დღე*“, 1882 წლის ლა-კონსეპსიონის ბრძოლაში დაღუპული 77 ჯარისკაცის პატივსაცემად.

## იხილეთ აგრეთვე 
* ჩილეს გერბი
* ჩილეს ჰიმნი

## რესურსები ინტერნეტში 
* http://simbolospatrios.cl

კატეგორია:ჩილეს ეროვნული სიმბოლოები
კატეგორია:მსოფლიოს ქვეყნების დროშები
კატეგორია:ვარსკვლავებიანი დროშები
კატეგორია:დროშები ანბანის მიხედვით
ჩილეს გერბი

[thumb|300px|[ჩილეს სახელმწიფო გერბი]]
**ჩილეს სახელმწიფო გერბი** – ჩილეს ეროვნული სიმბოლო, შეიქმნა 1934 წელს, ინგლისელი მხატვრის, ჩარლს ვუდ ტეილორის მიერ. ფიგურული უკანა პლანი შედგება 2 თანაბარი ნაწილისგან: ზემო ლურჯი და ქვემო წითელი ნაწილებისგან, რომლის შიგნითაც მოქცეულია თეთრი, ხუთქიმიანი ვარსკვლავი. უკანა პლანის ერთ მხარეს გამოსახულია კონდორი, ანდების ყველაზე მნიშვნელოვანი სანადირო ფრინველი და მეორე მხარეს სამხრეთანდური ირემი (*Hippocamelus*), ერთ-ერთი ყველაზე იშვიათი ძუძუმწოვარი ჩილეს მთელ ტერიტორიაზე. ორივე ცხოველს, თავზე ადგას საზღვაო გვირგვინი, როგორც ჩილეს ნავიგაციის გმირული მოქმედებების სიმბოლო წყნარ ოკეანეში.

გერბს გვირგვინის ფორმით ადგას სამი სხვადასხვა ფერის, ლურჯი, თეთრი და წითელი სამი ბუმბული. ამ ბუმბულებს თავიანთ ქუდებზე ატარებდნენ რესპუბლიკის პირველი პრეზიდენტები.

გერბის ქვემოთ, თეთრ ლენტზე წაწერილია ჩილეს დევიზი: "Por la Razón o la Fuerza" (ან გონებით, ან ძალით).

ამჟამინდელ გერბში, მის დღევანდელ სახემდე, შეტანილ იქნა რამდენიმე ცვლილებათა სერია.

## რესურსები ინტერნეტში
* http://simbolospatrios.cl

კატეგორია:ჩილეს ეროვნული სიმბოლოები
კატეგორია:სახელმწიფო გერბები
კატეგორია:გერბები ვარსკვლავის გამოსახულებით
კატეგორია:გერბები ანბანის მიხედვით
რანკაგუა

**რანკაგუა** () — ქალაქი და კომუნა ჩილეში. ამავე სახელობის კომუნის,  კაჩაპოალის პროვინციისა და ო'ჰიგინსის რეგიონის ადმინისტრაციული ცენტრი.

კომუნის ფართობი – 260,3 კმ². მოსახლეობა — 234757  კაცი (2007), სიმჭიდროვე — 901,87 ად/კმ².

## რესურსები ინტერნეტში 
* კომუნის ოფიციალური საიტი

კატეგორია:ჩილეს ქალაქები
კატეგორია:ჩილეს კომუნები
Hilton Hotels & Resorts

**Hilton Hotels & Resorts** — სასტუმროებისა და კურორტების საერთაშორისო ქსელი, რომელიც დაარსდა კონრად ჰილტონის მიერ. დღეს ამ ქსელს მართავს Hilton-ის სასტუმროების კორპორაცია. 2008 წლისთვის მსოფლიოში Hilton-ის 533 სასტუმრო არსებობდა. 1943 წლისთვის ამ სასტუმროს ქსელებმა მთლიანად ამერიკა მოიცვა. 1943 წელს ერთი ღამის საწყისი ფასი 20 დოლარი იყო. 

## რესურსები ინტერნეტში 
* ოფიციალური საიტი 

კატეგორია:სასტუმროების ქსელები
Š

**Š, š** — გავრცობილი ლათინური ანბანის ერთ-ერთი ასო-ნიშანი, რომელსაც თავზე უზის ე.წ. ჰაჩეკი. 

გამოიყენება ზოგიერთ სამხრეთსლავურ ენასა (- სერბულ-ხორვატული ენის (ბოსნიური, ხორვატული)) და ბალტიის ქვეყნების ანბანებში. წარმოითქმის როგორც „შ“. 

## ჰაჩეკიანი „შ“ და მისი გამოყენება 
XV საუკუნეში იან ჰუსის (Jan Hus) მიერ ჩატარებული რეფორმების შედეგად ამ ასო-ნიშანმა ადგილი ჩეხურ ანბანში დაიმკვიდრა. 1830 წელს ლიუდევიტ გაიმ (Ljudevit Gaj) ხორვატიულშიც შეიტანა. მოგვიანებით ჰაჩეკიანი „შ“ სლოვენებმაც შემოიღეს. ამ ასოს გამოიყენებენ სლოვაკები, ესტონელები, ლატვიელები, ლიეტუველები და სორბები. ფინურში ამ ასოს გამოიყენებენ მხოლოდ უცხოურ სიტყვებში. 

როგორც ცნობილია, სერბეთი მოიხმარს ორ, კირილურსა (ე. წ. ჩირილიცას) და ლათინურ (ე. წ. ლატინიცას) ანბანს, ანუ ჟურნალ-გაზეთები სერბეთში ორ ანბანზე იბეჭდება. სერბულ ე.წ. ჩირილიცაში მას შეესაბამება **Ш,ш**. მაგ.; ლათინიცაზე Šangaj, Šest. კირილიცაზე Шангаj, шест.

## ლიტერატურა 
* Jahić, Dževad; Halilović, Senahid; Palić, Ismail; Gramatika Bosanskoga Jezika. Urednik izdanija prof. Redžo Čaušević. Glavni i odgovorni urednik: dr. Hasnija Muratagić. Zenica: Dom Štampe, 2000.

კატეგორია:ლათინური ანბანი
ჩილეს პოლიტიკური სისტემა

**ჩილეს პოლიტიკური სისტემა** ეფუძნება საპრეზიდენტო, წარმომადგენლობითი დემოკრატიის რესპუბლიკის მოდელს, სადაც სახელმწიფოსა და მთავრობის მეთაურია ჩილეს პრეზიდენტი. მოქმედებს მრავალპარტიული სისტემა. აღმასრულებელი ხელისუფლება ეკუთვნის მთავრობას, ხოლო საკანონმდებლო ხელისუფლება განაწილებულია მთავრობასა და ორპალატიან ეროვნულ კონგრესს შორის. აღმასრულებელი და საკანონმდებლო ხელისუფლებისგან აბსოლუტურად განცალკევებულია სასამართლო ხელისუფლება. 

ჩილეს ამჟამინდელი კონსტიტუცია მოწონებული და მიღებული იქნა 1980 წლის სექტემბრის ეროვნულ პლებისციტზე, დიქტატორ აუგუსტო პინოჩეტის სამხედრო ხუნტის მმართველობისას. იგი ძალაში შევიდა 1981 წლის მარტში. 1988 წელს, პინოჩეტის ძალაუფლების დამხობის შემდეგ, ჩილეში განაცხადეს, რომ უნდა შეენარჩუნებინათ 1980 წლის პლებისციტის შედეგები და კონსტიტუციაში მხოლოდ მცირედი შესწორებები შეეტანათ. 2005 წლის სექტემბერში, პრეზიდენტმა რიკარდო ლაგოსმა, ხელი მოაწერა კონგრესის მიერ კონსტიტუციაში შეტანილ რამდენიმე შესწორებას. 

ჩილეს ამჟამინდელი პრეზიდენტია სებასტიან პინერა (2010 წლის მარტიდან).

## რესურსები ინტერნეტში
* ჩილეს მთავრობის ოფიციალური საიტი 
* ჩილეს ეროვნული კონგრესის ოფიციალური საიტი 
* ჩილეს პრეზიდენტის ოფიციალური საიტი
* ჩილეს სასამართლო ხელისუფლების ოფიციალური საიტი

*
კაბო-დე-ჰორნის ეროვნული პარკი

[thumb|[ჰერმიტეს კუნძულების სატელიური ფოტო]]
**კაბო-დე-ჰორნი** — ეროვნული პარკი ჩილეში. მდებარეობს ჰორნის კონცხის არქიპელაგზე, რომელიც კაბო-დე-ჰორნის კომუნას ეკუთვნის, ანტარქტიკა-ჩილენის პროვინციაში, მაგელიანესის და ჩილეს ანტარქტიკის რეგიონში. შეიქმნა 1945 წელს და მოიცავს ვოლასტონისა და ჰერმიტეს კუნძულებს. პარკის ფართობია 631 კმ².

წარმოადგენს მსოფლიოში ყველაზე სამხრეთით მდებარე ეროვნულ პარკს.

## იხილეთ აგრეთვე
* კაბო-დე-ჰორნის ბიოსფერული რეზერვატი
* ჰორნის კონცხი

## რესურსები ინტერნეტში 
* CONAF

კატეგორია:ჩილეს ეროვნული პარკები
კატეგორია:ჩილეს ბიოსფერული ნაკრძალები
კატეგორია:მაგალიანესის რეგიონის დაცული ტერიტორიები
კატეგორია:1945 წელს დაარსებული დაცული ტერიტორიები
The Clash

**The Clash** — ინგლისური პანკ-როკ ჯგუფი, დაარსებული 1976 წელს. ის იყო ბრიტანული პანკის ტალღის ერთ-ერთი წარმომადგენელი. პანკის გარდა ჯგუფის მუსიკა შეიცავდა რეგის, სკას, დაბის, ფანკის, ჰიპ ჰოპის, საცეკვაო მუსიკისა და როკაბილის ელემენტებს. კარიერის დიდი ნაწილის განმავლობაში The Clash-ის წევრები იყვნენ ჯო სტრამერი (წამყვანი ვოკალი, რითმ გიტარა), მიკ ჯოუნსი (წამყვანი გიტარა, ვოკალი), პოლ სიმონონი (ბას გიტარა, დამხმარე ვოკალი, იშვიათად - წამყვანი ვოკალი) და ტოპერ ჰიდონი (დასარტყმელი საკრავები, პერკუსია). ჰიდონმა ჯგუფი დატოვა 1982 წელს, ერთი წლის შემდეგ კი შიდა უთანხმოების გამო ჯოუნსიც წავიდა. ჯგუფმა განაგრძო არსებობა ახალი წევრებით, მაგრამ 1986 წელს საბოლოოდ დაიშალა.

The Clash-მა ბრიტანეთში კომერციულ წარმატებას მიაღწია პირველივე ალბომით *The Clash*. მესამე ალბომმა *London Calling*, რომელიც 1979 წელს გამოვიდა, ჯგუფს მოუტანა პოპულარობა აშშ-ში. ჟურნალმა *Rolling Stone* London Calling დაასახელა 80-იანი წლების საუკეთესო ალბომად.

ჯგუფის პოლიტიზირებულმა ტექსტებმა, მუსიკალურმა ექსპერიმენტებმა და მეამბოხე პოზიციამ დიდი გავლენა მოახდინა როკ მუსიკაზე, განსაკუთრებით ალტერნატიულ როკზე. 2003 წელს The Clash შეიყვანეს როკ-ენ-როლის დიდების დარბაზში. 2004 წელს როლინგ სტოუნმა ჯგუფს 30-ე ადგილი მიანიჭა ყველა დროის 100 საუკეთესო შემსრულებლის სიაში.

## დისკოგრაფია 
**სტუდიური ალბომები**
* *The Clash* (1977)
* ''Give 'Em Enough Rope* (1978)
* *London Calling* (1979)
* *Sandinista!* (1980)
* *Combat Rock* (1982)
* *Cut the Crap'' (1985)

## სქოლიო 
კატეგორია:1970-იანი წლების მუსიკალური ჯგუფები
კატეგორია:1980-იანი წლების მუსიკალური ჯგუფები
კატეგორია:პანკ-როკ ჯგუფები
კატეგორია:ინგლისური მუსიკალური ჯგუფები
მაიპუ (ჩილე)

**მაიპუ** () — სანტიაგოს ერთ-ერთი საქალქო კომუნა ჩილეში. შედის სანტიაგოს პროვინციისა და სანტიაგოს რეგიონის შემადგენლობაში. 

კომუნის ფართობი – 133  კმ². მოსახლეობა — 663276  კაცი (2007), სიმჭიდროვე — 4987,04 ად/კმ².

## რესურსები ინტერნეტში
* კომუნის ოფიციალური საიტი 

კატეგორია:ჩილეს ქალაქები
კატეგორია:ჩილეს კომუნები
ოსორნო

**ოსორნო** () — ქალაქი და კომუნა ჩილეში. ამავე სახელობის კომუნის და პროვინციის ადმინისტრაციული ცენტრი. შედის ლოს-ლაგოსის რეგიონის შემადგენლობაში. 

კომუნის ფართობი – 951,3 კმ². მოსახლეობა — 157659  კაცი (2007), სიმჭიდროვე — 165,73 ად/კმ².

## რესურსები ინტერნეტში
* კომუნის ოფიციალური საიტი 

კატეგორია:ჩილეს ქალაქები
კატეგორია:ჩილეს კომუნები
Michael Jackson's This Is It (ალბომი)

'''''Michael Jackson's This Is It''''' — ამერიკელი მომღერალ მაიკლ ჯექსონის ალბომი და ამავე სახელწოდების ფილმის საუნდტრეკი. იგი გამოიცა 2009 წლის 26 ოქტომბერს. დისკის გამოცემა დაემთხვა ფილმის გამოსვლას. მიუხედავად იმისა, რომ ფილმში გამოყენებულია ჩანაწერები მომღერლის 2009 წლის ივნისის რეპეტიციებიდან, დისკზე შეტანილია მხოლოდ ამ სიმღერების სტუდიური ვერსიები და ახალი, სასათაურო კომპოზიცია.

მსოფლიო მასშტაბით დისკი დიდი რაოდენობით გაიყიდა. გამოსვლისთანავე იგი მოექცა ამა თუ იმ ქვეყნის მუსიკალური ჩარტის სათავეში (მათ შორის იყო აშშ, კანადა, იაპონია, იტალია და საფრანგეთი). სხვადასხვა ქვეყანაში მას ოქროს, პლატინისა და ორმაგი პლატინის სტატუსი მიენიჭა. აშშ-ში 2009 წელს ეს იყო რიგით 12-ე ყველაზე გაყიდვადი ალბომი. მთლიანობაში, იგი 5 მილიონი ასლზე მეტი რაოდენობით გაიყიდა.

## სიმღერების სია 
;დისკი 1

;დისკი 2

## ჩარტები
### ჩარტები
### წლის საბოლოო ჩარტები
## სერტიფიცირებები და გაყიდვები
## სქოლიო 
კატეგორია:მაიკლ ჯექსონის ალბომები
კატეგორია:2009 წლის საუნდტრეკები
კატეგორია:Epic Records-ის საუნდტრეკები
ატაკამა

მინი|250პქ|ატაკამა კოსმოსიდან
მინი|250პქ|ატაკამის უდაბნო
**ატაკამის უდაბნო** — მშრალი, გვალვიანი პლატო, რომელიც მდებარეობს სამხრეთ ამერიკაში, ანდების დასავლეთით, წყნარი ოკეანის სანაპიროს გასწვრივ, 1 000 კმ-ის სიგრძეზე. ნასას, *„National Geographic“*-ის და სხვათა მრავალი პუბლიკაციების თანახმად, ატაკამა მსოფლიოში ყველაზე მშრალი ადგილია. ნალექების რაოდენობა აქ წელიწადში 50 მმ-ზე ნაკლებია. უდაბნო მდებარეობს ჩილეს ჩრდილოეთ ნაწილში და იკავებს 105 000 კმ²-ს. იგი ძირითადად შედგება მარილის საბადოებისგან, ქვიშისა და ვულკანური ქანებისგან.

## გარემო 
მსოფლიოს ველური ბუნების ფონდის განსაზღვრებით, ატაკამის ეკორეგიონი იწყება პერუ-ჩილეს საზღვრიდან რამდენიმე კილომეტრში, სამხრეთის 30 გრადუსიანი პარალელიდან. მის ჩრდილოეთით მდებარეობს სეჩურას (ნასკას) უდაბნო, სამხრეთით კი ჩილეს მატორალის ეკორეგიონი.

აშშ-ის ეროვნული გეოგრაფიული საზოგადოება, სამხრეთ პერუს სანაპირო არეალს, იკას რეგიონში მდებარე უდაბნოებსაც ატაკამის უდაბნოს ნაწილად მიიჩნევს. აღმოსავლეთით გადაჭიმულია ცენტრალურანდური მშრალი პუნას ეკორეგიონი.

## ყველაზე მშრალი უდაბნო 
ატაკამა დედამიწაზე ყველაზე მშრალი ადგილია და ის ფაქტობრივად სტერილურია, რადგან ტენისგან ბლოკირებულია ორივე მხრიდან, აღმოსავლეთით ანდების მთებით და დასავლეთიდან ჩილეს სანაპირო მთათა სისტემით. სანაპირო რეგიონის ჰაერის ინვერსია, რომელიც წარმოქმნილია ჰუმბოლდტის ცივი დინებითა და წყნაროკეანური ანტიციკლონის შედეგად, ატაკამის უდაბნოს ასეთი სიმშრალის უპირველესი მიზეზია. როგორც დაკვირვებებმა აჩვენა, 1570 წლიდან 1971 წლამდე, უდაბნოში წვიმა არ მოსულა.

## გალერეა 

ფაილი:Atacama desert.jpg|ატაკამა რუკაზე
ფაილი:Atacama1.jpg|ატაკამის უდაბნო
ფაილი:Valle de la luna san pedro chile.jpg|ატაკამის ხედი "*მთვარის ველიდან*"
ფაილი:Chile-Atacama.jpg|გზა უდაბნოში
ფაილი:Salar de Atacama.jpg|ტბა ატაკამაში

## რესურსები ინტერნეტში 
* SanPedrodeAtacama.Net & Org
* http://amesnews.arc.nasa.gov/releases/2003/03_87AR.html 
* National Geographic-ი ატაკამას შესახებ 

კატეგორია:ჩილეს უდაბნოები
კატეგორია:ატაკამის უდაბნო
კატეგორია:ჩილეს ეკორეგიონები
კატეგორია:სამხრეთ ამერიკის დიუნები
კატეგორია:ერგები
კატეგორია:ატაკამის რეგიონის გეოგრაფია
კატეგორია:ჩილეს პლატოები
კატეგორია:ჩილეს რეგიონები
Where Does My Heart Beat Now

„**Where Does My Heart Beat Now**“ — კანადელი პოპ მომღერალ სელინ დიონის სიმღერა. იგი შესულია ინგლისურენოვან სადებიუტო სტუდიურ ალბომ *Unison*-ში. ეს სიმღერა პირველად სინგლის სახით კანადაში გამოიცა, 1990 წლის 6 ოქტომბერს, ხოლო ამერიკაში გამოვიდა იმავე წლის 19 ნოემბერს, მსოფლიოს სხვა ქვეყნებში – 1991 წელს.

„Where Does My Heart Beat Now“-ს ავტორები არიან რობერტ უაიტ ჯოუნსი და ტეილორ როდსი. სიმღერა შეიქმნა 1988 წელს. მოგვიანებით იგი სელინ დიონმა შეასრულა. სიმღერის პროდიუსერია კრისტოფერ ნილი.

სელინ დიონმა პირველად ეს სიმღერა შეასრულა 1989 წელს, შვეიცარიის ქალაქ ლოზანაში გამართულ ევროვიზიის სიმღერის კონკურსზე. ამ კონკურსზე მომღერალმა სიმღერა „Ne partez pas sans moi“-ის შესრულების შემდეგ მოიპოვა პირველი ადგილი.

არსებობს „Where Does My Heart Beat Now“-ის მუსიკალური ვიდეოს სამი ვარიანტი: შავ-თეთრი გამოიცა კანადაში (1990), ფერადი შესრულება გამოიცა ამერიკის შეერთებულ შტატებში 1990 წლის ნოემბერში და აგრეთვე შავ-თეთრი ვერსია, რომელიც შესულია მომღერლის სპეციალურ ვიდიო გამოშვება *Unison-ში (1991 წელი).

ეს სიმღერა გახდა ალბომ *Unison*-ის ყველაზე წარმატებული სინგლი და იყო სელინ დიონის პირველი ინგლისურენოვანი ჰიტი. 2008 წელს გამოიცა მომღერლის კრებული *My Love: Essential Collection'', რომელშიც პირველ სიმღერად „Where Does My Heart Beat Now“ შევიდა.

„Where Does My Heart Beat Now“ მეოთხე პოზიცია დაიკავა ბილბორდის ცხელ ასეულში. აგრეთვე მაღალი პოზიცია დაიკავა სხვადასხვა ქვეყნის სიმღერის ჩარტებში.

1991 წლის მარტში სიმღერა სინგლის სახით გაერთიანებულ სამეფოში გამოიცა. მისი მაქსიმალური პოზიცია ბრიტანულ ჩარტებში 81-ე ადგილი იყო.

## ჩარტები
### ყოველკვირეული ჩარტები
### წლის საბოლოო ჩარტები
## რესურსები ინტერნეტში
* 
* 
* 

## სქოლიო 
კატეგორია:სელინ დიონის სიმღერები
კატეგორია:1990 წლის სინგლები
კატეგორია:1990 წლის სიმღერები
ანრი ჯოხაძე

**ანრი ჯოხაძე** (დ. 6 ნოემბერი, 1980 , თბილისი, საქართველოს სსრ) —  ქართველი  მომღერალი, კომპოზიტორი, შოუმენი.

## კარიერა
ანრი ჯოხაძემ პირველად მონაწილეობა 1998 წელს მუსიკალურ საერთაშორისო კონკურსში მიიღო, რომელიც უკრაინაში ჩატარდა.

1999 წელს მომღერალმა „სლავიანსკი ბაზარსა“ და „ზალატოი შლიაგერში“ (*«Золотой Шлягер»*) მიიღო მონაწილეობა.

2000 წელს ანრიმ გრან-პრი დაიმსახურა საერთაშორისო კონკურსზე „რადუგა კავკაზა-2000“ (*«Радуга Кавказа-2000»*). გრან-პრი მიიღო ასევევ  ჩატარებულ კონკურსებში “ვარნა 2003” (ბულგარეთი) და „ასტანა 2004“ (ყაზახეთი).

2004 წელს ჯოხაძემ ჩინეთსა და რუმინეთში ჩატარებულ კონკურსებში მიიღო მონაწილეობა და ორჯერ მე-2 ადგილზე გავიდა.

წარმატებებს მიაღწია ფესტივალებში „მორე დრუზეი იალტა –კიევი ტრანზიტი“ (*«Море друзей Ялта - Киев Транзит»*, , 2005), „ეილატი“ (*אילת*, , 2007), „პესნი მორია“ (*«Песни моря»*, , 2008).

## რესურსები ინტერნეტში
*Radio.Ge 

კატეგორია:ქართველი მომღერლები
კატეგორია:დაბადებული 6 ნოემბერი
კატეგორია:დაბადებული 1980
კატეგორია:ევროვიზიის კონკურსანტები
ა
კატეგორია:ცოცხალი ადამიანები
მანუელ ბლანკო ენკალადა

**მანუელ ბლანკო ენკალადა** (; დ. 21 აპრილი, 1790, ბუენოს-აირესი, არგენტინა —  გ. 9 სექტემბერი, 1826, სანტიაგო, ჩილე) — ჩილელი პოლიტიკური მოღვაწე. ჩილეს  პირველი (დროებითი) პრეზიდენტი 1826 წელს.  

დაიბადა ბუენოს-აირესში, ესპანელი მანუელ ლორენსო ბლანკო ციცერონისა და ჩილელი მერსედეს კალვო დე ენკალდა ი რეკაბარენის ოჯახში. 

## რესურსები ინტერნეტში 
* მანუელ ბლანკო ენკალადას ბიოგრაფია

კატეგორია:ჩილეს პრეზიდენტები
კატეგორია:დაბადებული 21 აპრილი
კატეგორია:დაბადებული 1790
კატეგორია:გარდაცვლილი 9 სექტემბერი
კატეგორია:გარდაცვლილი 1826
კატეგორია:ბუენოს-აირესში დაბადებულები
აგუსტინ ეისაგირე

**აგუსტინ ეისაგირე** (; დ. 3 მაისი, 1768, სანტიაგო, ჩილე — გ. 19 ივლისი, 1837, სანტიაგო, ჩილე) — ჩილელი პოლიტიკური მოღვაწე. ჩილეს  დროებითი პრეზიდენტი 1826–1827  წლებში.

დაიბადა სანტიაგოში, ბასკი დომინგო ეისაგირე ესკუტასოლოს  ოჯახში. სწავლობდა იურისპრუდენციასა და თეოლოგიას სან-ფელიპეს უნივერსიტეტში, რომელიც დაამთავრა 1789 წელს.

## რესურსები ინტერნეტში 
*აგუსტინ ეისაგირეს მოკლე ბიოგრაფია   
*Genealogical chart of Eyzaguirre-Larraín family

## სქოლიო 
კატეგორია:ჩილეს პრეზიდენტები
კატეგორია:დაბადებული 3 მაისი
კატეგორია:დაბადებული 1768
კატეგორია:გარდაცვლილი 19 ივლისი
კატეგორია:გარდაცვლილი 1837
პენიალოლენი

**პენიალოლენი** () — სანტიაგოს ერთ-ერთი საქალქო კომუნა ჩილეში. შედის სანტიაგოს პროვინციისა და სანტიაგოს რეგიონის შემადგენლობაში. დაარსდა 1984 წლის 15 ნოემბერს, პინოჩეტის სამხედრო ხუნტის მიერ. 

მდებარეობს სანტიაგოს სამხრეთ-დასავლეთ პერიფერიაში. მისი ფართობია  54 კმ.კვ. 2008 წლის აღწერის მონაცემებით, კომუნაში ცხოვრობს  240 000 ადამიანი.

## რესურსები ინტერნეტში
* კომუნის ოფიციალური საიტი 

კატეგორია:ჩილეს ქალაქები
კატეგორია:ჩილეს კომუნები
რამონ ფრეირე

**რამონ ფრეირე** (; დ. 29 ნოემბერი, 1787, სანტიაგო, ჩილე — გ.  9 დეკემბერი, 1851, სანტიაგო, ჩილე) — ჩილელი პოლიტიკური მოღვაწე. ჩილეს  მესამე უზენაესი დირექტორი (1823-1826 წწ.) და მეორე პრეზიდენტი 1826-1827 წწ.  

დაიბადა სანტიაგოში. 16 წლის ასაკში დაობლდა და საცხოვრებლად გადავიდა კონსეფსიონში, სადაც ერთ-ერთ მაღაზიაში დაიწყო კლერკად მუშაობა, ხოლო შემდეგ სავაჭრო გემზეც მოუწია მუშაობამ.

## რესურსები ინტერნეტში 
*რამონ ფრეირეს გენეალოგია

კატეგორია:ჩილეს პრეზიდენტები
კატეგორია:დაბადებული  29 ნოემბერი
კატეგორია:დაბადებული 1787
კატეგორია:გარდაცვლილი 9 დეკემბერი
კატეგორია:გარდაცვლილი 1851
ჯონ მაკ-ტირნანი

**ჯონ კემპბელ მაკ-ტირნანი** (; დ. 8 იანვარი 1951, ოლბანი, აშშ) — ამერიკელი კინორეჟისორი, პროდიუსერი და სცენარისტი.

ჯონ მაკ-ტირნანი დაიბადა ქალაქ ოლბანში, ოპერის მომღერლის ოჯახში. დაამთავრა ჯულიარდის სკოლა და ნიუ-იორკში არსებული უნივერსიტეტი. შემდეგ მუშაობდა მანჰეტენის მუსიკის სკოლაში. სულ მალე ჯონ მაკ-ტირნანმა მიიღო ამერიკის კინოინსტიტუტის გრანტი და გადაიღო თავისი პირველი მოკლემეტრაჟიანი კინოფილმი.

მისი პირველი ფილმია „მომთაბარეები“, რომელშიც მთავარ როლს პირს ბროსნანი ასრულებს. 1987 წლის ზაფხულში გამოვიდა ჯონ მაკ-ტირნანის სახელგანთქმული საბრძოლო ფანტასტიკა „მტაცებელი“, სადაც მთავარი როლი არნოლდ შვარცენეგერმა შეასრულა, ერთი წლის შემდეგ კი „კერკეტი კაკალი“ ბრიუს უილისის მონაწილეობით. გადაღებული აქვს აგრეთვე ფილმები „ტომას კრაუნის აფერა“, „ბაზა კლეიტონი“ და სხვა.

## ფილმოგრაფია
* *მომთაბარეები* (Nomads, 1986)
* *მტაცებელი* (Predator, 1987)
* *კერკეტი კაკალი* (Die Hard, 1988)
* *ნადირობა წითელ ოქტომბერზე* (The Hunt for Red October, 1990)
* *ექიმბაში* (Medicine Man, 1992)
* *უკანასკნელი კინოგმირი* (Last Action Hero, 1993)
* *კერკეტი კაკალი 3* (Die Hard: With a Vengeance, 1995)
* *ტომას კრაუნის აფერა* (The Thomas Crown Affair, 1999)
* *მე-13 მებრძოლი* (The 13th Warrior, 1999)
* *როლერბოლი* (Rollerball, 2002)
* *ბაზა კლეიტონი* (Basic, 2003)

## რესურსები ინტერნეტში
* 
* ჯონ მაკ-ტირნანის ფილმოგრაფია  

კატეგორია:ამერიკელი კინორეჟისორები
კატეგორია:დაბადებული 1951
კატეგორია:დაბადებული 8 იანვარი
კატეგორია:ცოცხალი ადამიანები
ფრანსისკო ანტონიო პინტო

**ფრანსისკო ანტონიო პინტო** (; დ. 23 ივლისი, 1785, სანტიაგო, ჩილე — გ. 18 ივლისი, 1858, სანტიაგო, ჩილე) —  ჩილელი პოლიტიკური მოღვაწე. ჩილეს  დროებითი (1827–1829) და მესამე  პრეზიდენტი 1829 წელს.  

დაიბადა სანტიაგოში, ხოაკინ პინტოსა და მერსედეს დიას დე ლა პუენტეს ოჯახში.სწავლობდა იურისპრუდენციას სან-ფელიპეს (დღევანდელი ჩილეს უნივერსიტეტი) უნივერსიტეტში. 

## რესურსები ინტერნეტში 
*ფრანსისკო ანტონიო პინტოს ბიოგრაფია 

კატეგორია:ჩილეს პრეზიდენტები
კატეგორია:დაბადებული 23 ივლისი
კატეგორია:დაბადებული 1785
კატეგორია:გარდაცვლილი  18 ივლისი
კატეგორია:გარდაცვლილი 1858
მაგელანის სრუტე

მინი|250პქ|მაგელანის სრუტის თანამგზავრული სურათი
მინი|250პქ|მაგელანის სრუტე
**მაგელანის სრუტე** — სანაოსნო გზა, რომელიც მდებარეობს სამხრეთ ამერიკის კონტინენტის სამხრეთით, მატერიკსა და კუნძულ ცეცხლოვან მიწას შორის. სრუტე წარმოადგენს ყველაზე მნიშვნელოვან ბუნებრივ დამაკავშირებელ გზას ატლანტისა და წყნარ ოკეანეებს შორის, მაგრამ იგი მიჩნეულია სანაოსნოდ საკმაოდ რთულ გზად, არაპროგნოზირებადი ამინდის, დინებებისა და ვიწრო გასასვლელების გამო.

პირველი ევროპელი, რომელმაც ამ სრუტით ისარგებლა, იყო პორტუგალიელი ზღვაოსანი, ესპანეთის მეფის სამსახურში მყოფი ფერნანდო მაგელანი, რომელმაც აქ 1520 წელს გაიარა მსოფლიოს გარშემო მოგზაურობის დროს. იმის გამო, რომ მაგელანმა სრუტეში 1 ნოემბერს, ყველა წმინდანის ხსენების დღეს გაირა, უწოდა მას „ყველა წმინდანის სრუტე“ (*Estrecho de Todos los Santos*). მოგვიანებით, ესპანეთის მეფემ, სრუტეს სახელი შეუცვალა და ზღვაოსნის პატივსაცემად მას მაგელანის სრუტე უწოდა.

## გალერეა

Image:Strait of Magellan.jpeg|XVII საუკუნის რუკა
Image:15mrz08 P Arenas 08.jpg|მაგელანის სრუტის ხედი ჩილეს ქალაქ პუნტა-არენასიდან
Image:Strait of magellan decline.jpg|ხედი ცეცხლოვანი მიწიდან

## რესურსები ინტერნეტში
* http://projects.bo.ismar.cnr.it/OCEANS/CHILE/SCPM04_REP/node10.html 

კატეგორია:ჩილეს სრუტეები
მაიკლ ვესერა

**მაიკლ ვესერა** (დ. 13 ივნისი, 1960, კონექტიკუტი, აშშ) — ამერიკელი მძიმე მეტალის შემსრულებელი მომღერალი სხვადასხვა ჯგუფებისა და პროექტებისთვის: ლაუდნესი (*Soldier of Fortune*, *On the Prowl*, *Live at the Budokan*), ობსეშენი (*Marshall Law*, *Scarred for Life*, *Methods of Madness*), ინგვი მალმსტინი (*The Seventh Sign*, *Magnum Opus*), Dr. Sin (*Dr. Sin II*), როლანდ გრაპოუ (*Kaleidoscope*) და მისი საკუთარი ჯგუფი MVP (*მაიკ ვესერას პროექტი*).

გარდა ვოკალისტობისა, ვესერა არის ასევე მუსიკალური პროდიუსერი. მას აქვს საკუთარი სტუდია The Toy Room ნეშვილში, ტენესი და სატელიტური სტუდია Toy Room North მილფორდში, კონექტიკუტი.

## დისკოგრაფია 
*ობსეშენი - *Marshall Law* (1984)
*ობსეშენი - *Scarred for Life* (1986)
*ობსეშენი - *Methods of Madness* (1987)
*ობსეშენი - *Carnival of Lies* (2006)
*ობსეშენი - *Obsession* (2008)(*მხოლოდ იაპონიაში*)
*ლაუდნესი- *Soldier of Fortune* (1989)
*ლაუდნესი - *On the Prowl* (1991)
*ლაუდნესი - ''Live Loudest at the Budokan '91* (2009)
*ინგვი მალმსტინი - *The Seventh Sign* (1994)
*ინგვი მალმსტინი - *Live at Budokan* (1994 წლის VHS/DVD)
*ინგვი მალმსტინი - *I Can't Wait* (1994 წლის EP)
*ინგვი მალმსტინი - *Magnum Opus* (1995)
*Dr. Sin - *Dr. Sin II* (2000)
*Dr. Sin - *Shadows of Light* (2002)
*Killing Machine - *Killing Machine* (2000)
*მაიკლ ვესერა - *A Sign of Things to Come* (2008)
*MVP (მაიკლ ვესერას პროექტი) - *Windows* (1997)
*MVP (მაიკლ ვესერას პროექტი) - *Animation* (2000)
*MVP (მაიკლ ვესერას პროექტი) - *The Altar* (2003)
*MVP (მაიკლ ვესერას პროექტი) - *Crossing the Line* (2004)
*The Reign of Terror - *Sacred Ground* (2001)
*The Reign of Terror - *Conquer and Divide* (2002)
*Palace of Black - *Palace of Black* (2002)
*როლანდ გრაპოუ - *Kaleidoscope* (1999)
*Safe Haven - *Safe Haven* (2004)
*Stygia (2007)
*Empires of Eden - *Reborn in Fire'' (2010)

## სქოლიო 
## რესურსები ინტერნეტში 
*ვესერას გვერდი საიტზე TheObsession.net
*MelodicRock.com  - კითხვის გასაგრძელებლად
*ვესერას გვერდი Encyclopaedia Metallum-ში
*ინტერვიუ მაიკლ ვესერასთან:ცხოვრება ინგვის შემდგომ
*ვესერას გვერდი საიტზე HardRock.hu 

კატეგორია:დაბადებული 1960
კატეგორია:ამერიკელი მომღერლები
კატეგორია:დაბადებული 13 ივნისი
კატეგორია:ცოცხალი ადამიანები
მანუელ მონტი

**მანუელ მონტი** (; დ. 4 სექტემბერი, 1809, პეტორკა, ჩილე — გ.  21 სექტემბერი, 1866, სანტიაგო, ჩილე) — ჩილელი პოლიტიკური მოღვაწე და მეცნიერი.  ჩილეს  პრეზიდენტი 1851–1861  წლებში.

დაიბადა პეტორკაში, ვალპარაისოს რეგიონი, კატალონიელი იმიგრანტის ოჯახში. 

## რესურსები ინტერნეტში 
* მანუელ მონტის ბიოგრაფია 

კატეგორია:ჩილეს პრეზიდენტები
კატეგორია:დაბადებული 4 სექტემბერი
კატეგორია:დაბადებული 1809
კატეგორია:გარდაცვლილი 21 სექტემბერი
კატეგორია:გარდაცვლილი 1866
კატეგორია:მონტის ოჯახი
Michael (მაიკლ ჯექსონის ალბომი)

***Michael*** — ამერიკელი მომღერალ მაიკლ ჯექსონის ალბომი, რომელიც გამოიცა 2010 წლის 14 დეკემბერს, ლეიბლზე Epic Records . *Michael*-ში ძირითადად შეტანილოა მანამდე გამოუცემელი სიმღერები. მათ შორის არის სიმღერა „Breaking News“, რომელიც ჩაიწერა 2007 წელს ნიუ ჯერსიში, დასრულებული იქნა 2009 წელს, მომღერლის გარდაცვალების შემდეგ და გამოიცა 2010 წლის 8 ნოემბერს.

ალბომის გარეკანის ავტორია მხატვარი კადინ ნელსონი. ნახატი 2009 წელს შეიქმნა, ზეთის საღებავით. მასზე წარმოდგენილია მუსიკოსის მთელი მუსიკალური კარიერა.

2022 წელს დადგინდა, რომ ალბომის 10 სიმღერიდან 3-ში ჟღერს არა მაიკლის, არამედ მისი მეგობრის, ედი კასიოს ვოკალი (რომლის სტუდიაში იწერებოდა ეს სიმღერები). მოგვიანებით სამი სიმღერა წაიშალა ჯექსონის YouTube-ის, Apple Music-ის და Spotify-ს გვერდებიდან

## სიმღერების სია
(*) თანაპროდიუსერი

* **წყარო:**

## გამოცემები 
## ჩარტები და სერტიფიცირებები
### ყოველკვირეული ჩარტები
### წლის საბოლოო ჩარტები
## სქოლიო 
კატეგორია:მაიკლ ჯექსონის კომპილაციური ალბომები
კატეგორია:2010 წლის კომპილაციური ალბომები
კატეგორია:Epic Records-ის კომპილაციური ალბომები
კატეგორია:გარდაცვალების შემდეგ გამოცემული ალბომები
ფრანსისკო რამონ ვიკუნია

**ფრანსისკო რამონ ვიკუნია** (; დ. 9 სექტემბერი, 1775, სანტიაგო, ჩილე — გ. 13 იანვარი, 1849, სანტიაგო, ჩილე) – ჩილელი პოლიტიკური მოღვაწე. 1829 წელს ჩილეს  ორგზის პრეზიდენტის მოვალეობის შემსრულებელი.  

დაიბადა სანტიაგოში, ფრანსისკო ვიკუნია დე იდალგოსა და მარია დელ კარმენ სალასის ოჯახში. იქორწინა მარიანა დე აგირეზე, რომელთანაც შეეძინა 11 შვილი.

## რესურსები ინტერნეტში 
* ფრანსისკო რამონ ვიკუნიას ბიოგრაფია 

კატეგორია:ჩილეს პრეზიდენტები
კატეგორია:დაბადებული  9 სექტემბერი
კატეგორია:დაბადებული 1775
კატეგორია:გარდაცვლილი 13 იანვარი
კატეგორია:გარდაცვლილი 1849
ხოსე ხოაკინ პრიეტო

**ხოსე ხოაკინ პრიეტო** (; დ. 20 აგვისტო, 1786, სანტიაგო, ჩილე — გ.  22 ნოემბერი, 1854, სანტიაგო, ჩილე) — ჩილელი სამხედრო და პოლიტიკური მოღვაწე.  ჩილეს  პრეზიდენტი 1831–1841 წწ.   

დაიბადა სანტიაგოში, წარმოშობით ესპანელისა და ბასკის შთამომავალია.

## რესურსები ინტერნეტში 
* ხოსე ხოაკინ პრიეტოს ბიოგრაფია 

## სქოლიო
კატეგორია:ჩილეს პრეზიდენტები
კატეგორია:დაბადებული 20 აგვისტო
კატეგორია:დაბადებული 1786
კატეგორია:გარდაცვლილი 22 ნოემბერი
კატეგორია:გარდაცვლილი 1854